text: Aðalfundafrágreiðing og ársfrágreiðing fyri 2021
  Ársfrágreiðing 2019 frá forkvinnuni í ADHD-felagnum.
text: #000000
text: ADHD-felagið • Bíðilistar, javnrættur og atkoma til læring eru nøkur av málunum ADHD Felagið fer at arbeiða við komandi árið.
text: #000001
text: Bíðilistar, javnrættur og atkoma til læring eru nøkur av málunum ADHD Felagið fer at arbeiða við komandi árið.
text: #000002
text: Vit kunnu ikki annað siga, enn at nógv er hent á ADHD økinum seinastu árini.
text: #000003
text: M.a. hava vit fingið ADHD/Autismuvegleiðingina, sum allir limir kunna venda sær til, umframt Heimaráðgevingingina til familjur við børnum við ADHD/ADD. Men enn er sera langt á mál, serliga er tað bíðilistarnir, ið bert vaksa fyri hvønn dag, við heilt øgiligum avleiðingum fyri tey børn, ið bíða í fleiri ár eftir hjálp. Hettar góðtekur felagið ikki longur og fer at arbeiða við rættindum til diagnosu, rættindi til tíðliga hjálp og javnrætt generelt.
text: #000004
text: Eisini fer felagið komandi ár, at arbeiða fyri atkomu til læring og arbeiði. Fyrr helt man, at ein vaks frá ADHD/ADD, men soleiðis hongur tað ikki saman!
text: #000005
text: Á aðalfundinum, ið verður í morgin sunnudagin 27.mars kl.15 í Smæruni, verður varpað ljós á evnið “Kvinnur við ADHD”, umframt umboð frá Heimaráðgevingini koma at greiða frá nýggja tilboðnum sum Almannaverkið bjóðar.
text: #000006
text: Felagið hevur eftir fáum árum meir enn tíggjufaldað limatalið, sum í dag telur yvir 330 limir. Stóra limatilgongdin sigur nakað um tørvin og týdningin á arbeiðinum hjá felagnum og ynski og vónir um broytingar í okkara samfelag. Tað er ein heiður, men eisini ein sera stór ábyrgd at fáa. Megnar felagið at gera eitt gott arbeiði, so kann felagið verða við til at betra um gerandisdagin og framtíðarvánirnar hjá nógvum børnum og vaksnum við ADHD/ADD.Tað er okkara aðalmál og fleiri vit eru, tess sterkari eru vit. Til ber at melda seg sum lim á aðalfundurin í Smæruni J. H. Schrøtersgøta 7 frá kl.15-17.30 í morgin 27. mars. Trý nevndaumboð standa fyri vali í morgin.
text: #000007